মসজিদে নববীর ইমাম ও খাতিব ফাদিলাতুশ শাইখ আবদুল মুহসিন মুহাম্মাদ আল কাসেম তাঁর জুম’আর খুতবায় বলেন, হে মুসলমানগণ! বান্দাহদের ওপর আল্লাহর অফুরন্ত নেয়ামতের একটি হচ্ছে মাস ও বছরের আবর্তন। আল্লাহ তাআলা বলেন, “তিনি তোমাদের জন্য সূর্য ও চন্দ্রকে নিয়মিতভাবে নিয়োজিত করে দিয়েছেন, আর রাত্রি ও দিবসকে তোমাদের উপযোগী করে দিয়েছেন। আর যা তোমরা চেয়েছ তার প্রত্যেকটি বস্তু তিনি তোমাদেরকে দিয়েছেন, যদি আল্লাহর নেয়ামত গণনা কর তবে গুনে শেষ করতে পারবে না। নিশ্চয়ই মানুষ অত্যন্ত অন্যায়কারী ও অকৃতজ্ঞ।” (সূরা ইবরাহিম : ৩৩-৩৪) রাসূল সাল্লাল্লাহু আলাইহি ওয়াসাল্লাম এরশাদ করেছেন, “দু’টি নেয়ামতের ব্যাপারে অনেক মানুষ ধোঁকায় নিপতিত, তা হচ্ছে সুস্থতা ও অবসর।”